
MAŽEIKIŲ LOPŠELIO-DARŽELIO „DELFINAS“ 
LAUKO APLINKOS TVARKYTOJO PAREIGYBĖS APRAŠYMAS 
 
I SKYRIUS 
PAREIGYBĖ 
 
1. Pareigybės pavadinimas – lauko aplinkos tvarkytojas. 
2. Pareigybės grupė – darbininkas.
3. Pareigybės lygis – D.  
4. [bookmark: _GoBack]Pareigybės paskirtis – palaikyti tvarką ir švarą Mažeikių lopšelio-darželio „Delfinas“   (toliau – Įstaiga) lauko teritorijoje.  
5. Lauko aplinkos tvarkytojas tiesiogiai pavaldus Įstaigos direktoriaus pavaduotojui ūkiui. 
6. Lauko aplinkos tvarkytoją į darbą priima ir atleidžia iš pareigų Įstaigos direktorius Lietuvos Respublikos darbo kodekso bei kitų įstatymų nustatyta tvarka.  

II SKYRIUS 
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI 
 
7. Darbuotojui, einančiam šias pareigas, netaikomi išsilavinimo ar profesinės kvalifikacijos reikalavimai. 
8. Lauko aplinkos tvarkytojas turi žinoti ir išmanyti:  
8.1. aplinkos priežiūros, valymo tvarką; 
8.2. darbuotojų saugos ir sveikatos, elektrosaugos reikalavimus;  
8.3. mokėti naudotis aplinkos priežiūrai skirta technika; 
8.4. žinoti cheminių priemonių, naudojamų darbe, paskirtį, koncentraciją bei naudojimo tvarką. 

III SKYRIUS 
ŠIAS PAREIGAS EINANČIO DARBUOTOJO FUNKCIJOS 
 
9. Lauko aplinkos tvarkytojo funkcijos: 
9.1. kiekvieną rytą kruopščiai apžiūrėti teritoriją, kad neliktų vaikams pavojingų daiktų: stiklo duženų, vielų, sausų šakų ir kt.;  
9.2. palaikyti tvarką ir švarą Įstaigos lauko teritorijoje; 
9.3. kiekvieną darbo dieną valyti paskirtus valymo plotus: aikšteles, pavėsines, šaligatvius, privažiavimo kelius į teritoriją, t. y. visą teritoriją ir 1 m už jos ribų;  
9.4. kiekvienų metų pavasarį ir rudenį atlikti pagrindinį teritorijos tvarkymą: šiukšles, sausą žolę, nukritusius medžių lapus, medžių ir krūmų šakas sugrėbti į krūvas ir pasirūpinti, kad jos būtų pašalintos iš Įstaigos teritorijos; 
9.5. pasirūpinti, kad šiukšlės ir kitos atliekos būtų kraunamos tik į tam tikslui skirtus konteinerius; 
9.6. nurodyti direktoriaus pavaduotojui ūkiui tvarkos pažeidėjus; 
9.7. sodinti ir prižiūrėti želdinius ir gėlynus, karpyti krūmus, nupjauti žolę; 
9.8. pranešti  direktoriaus  pavaduotojui ūkiui apie teritorijoje pastebėtus senyvus medžius, įlūžusias šakas, kurios gali kelti pavojų aplinkiniams; 
9.9. pranešti gyvūnų tarnyboms apie pastebėtus Įstaigos teritorijoje ar netoliese esančius valkataujančius ir benamius gyvūnus; 
9.10. pranešti direktoriaus pavaduotojui ūkiui apie Įstaigos teritorijoje pastebėtus įtartinus asmenis, daiktus, medžiagas, galinčias sprogti ar kitaip pakenkti sveikatai; 
9.11. pranešti direktoriaus pavaduotojui ūkiui apie Įstaigoje atsiradusius kenkėjus ir imtis priemonių kenkėjams pašalinti; 
9.12. žiemos metu nukasti sniegą ir šalinti ledą iš Įstaigos teritorijos, nuo privažiavimo kelių, šaligatvių, prie atliekų surinkimo konteinerių, pabarstyti takus ir kelius smėliu, pasirūpinti, kad nedelsiant būtų nudaužomi nuo stogų pastebėti kabantys ledo varvekliai; 
9.13. apžiūrėti lauko žaidimo įrenginius, pastebėjus sulaužytą ar sugadintą lauko inventorių, nedelsiant pranešti direktoriaus pavaduotojui ūkiui; 
9.14. saugoti ir prižiūrėti išduotas darbo priemones, darbo drabužius; 
9.15. drausminti Įstaigos teritorijoje netinkamai besielgiančius asmenis, o pastebėjus įtartinus asmenis Įstaigos teritorijoje, pranešti administracijai; 
9.16. informuoti administraciją apie stichines nelaimes, avarijas, dalyvauti šalinant stichinių nelaimių, avarijų pasekmes; 
9.17. prižiūrėti, kad po Įstaigos teritoriją nebūtų vedžiojami šunys; 
9.18. vykdyti kitus Įstaigos direktoriaus bei direktoriaus pavaduotojo ūkiui pavedimus. 

IV SKYRIUS
ŠIAS PAREIGAS EINANČIO DARBUOTOJO TEISĖS

10. Lauko aplinkos tvarkytojas turi teisę: 
10.1. gauti saugias ir tinkamas darbo sąlygas bei darbui reikalingas priemones;
10.2. naudotis teisės aktuose nustatytomis socialinėmis garantijomis;
10.3. teikti pasiūlymus dėl darbo organizavimo, darbo sąlygų ir aplinkos gerinimo;
10.4. atsisakyti dirbti, jeigu kyla pavojus jo ar kitų asmenų sveikatai ir gyvybei, apie tai informavus tiesioginį vadovą;
10.5. gauti informaciją ir pagalbą, reikalingą tinkamai vykdyti pareigas.
 
V SKYRIUS 
ŠIAS PAREIGAS EINANČIO DARBUOTOJO ATSAKOMYBĖ  
 
11. Lauko aplinkos tvarkytojas atsako už: 
11.1. paskirtos prižiūrėti Įstaigos teritorijos sanitarinę būklę;
11.2. kelių ir takų priežiūrą;
11.3. želdinių ir augalų priežiūrą;
11.4. tvarkingą įrenginių ir įrankių eksploataciją ir jų priežiūrą;
11.5. patikėtų materialinių vertybių saugojimą;
11.6. darbuotojų saugos ir sveikatos, gaisrinės saugos, elektrosaugos reikalavimų vykdymą.
12. Lauko aplinkos tvarkytojas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.
___________________ 

Susipažinau:
 
